
VALSTYBĖS LYGIO EKSTREMALIOSIOS SITUACIJOS OPERACIJŲ VADOVĖ

SPRENDIMAS
DĖL SVEIKATOS PRIEŽIŪROS PASLAUGŲ TEIKIMO UŽSIENIEČIAMS 

Vilnius

Vadovaudamasi Lietuvos Respublikos civilinės saugos įstatymo 14 straipsnio 9 punktu, 15 straipsnio 2 dalies 4 punktu, Lietuvos Respublikos vietos savivaldos įstatymo 6 straipsnio 17 punktu ir 7 straipsnio 34 punktu, Lietuvos Respublikos Vyriausybės 2021 m. liepos 2 d. nutarimu Nr. 517 „Dėl valstybės lygio ekstremaliosios situacijos paskelbimo ir valstybės lygio ekstremalios situacijos operacijų vadovo paskyrimo“ bei siekdama užtikrinti skubiosios medicinos pagalbos paslaugų teikimą, infekcijų kontrolę bei higienos ir saugos reikalavimų laikymąsi dėl masinio užsieniečių antplūdžio, n u s p r e n d ž i u:
Pavesti:
1. savivaldybių administracijų direktoriams užtikrinti jų savivaldybės teritorijoje esantiems užsieniečiams, neteisėtai kirtusiems Lietuvos Respublikos valstybės sieną (toliau – užsieniečiai):
1.1. pirminio ir antrinio lygio skubiosios medicinos pagalbos paslaugų teikimą ir pagalbą prasidėjus gimdymui;  
1.2. savalaikį paciento pervežimą į tretinio lygio paslaugas teikiančią asmens sveikatos priežiūros įstaigą, esant poreikiui teikti tretinio lygio skubiosios medicinos pagalbos paslaugas;
1.3. visuomenės sveikatos priežiūrą.
2. Lietuvos Respublikos sveikatos apsaugos ministerijai organizuoti užsieniečiams tretinio lygio skubiosios medicinos pagalbos paslaugų teikimą.
3. Valstybinei ligonių kasai prie Sveikatos apsaugos ministerijos organizuoti užsieniečiams suteiktų asmens sveikatos priežiūros paslaugų išlaidų apmokėjimą valstybės biudžeto lėšomis.



Vidaus reikalų ministrė, valstybės lygio
ekstremaliosios situacijos valstybės operacijų vadovė 				            Agnė Bilotaitė

